|

52011PC0623

Návrh ROZHODNUTIE RADY ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MIR604xGA21 (SYN-IR6Ø4-5xMON-ØØØ21-9), sú z nej zložené alebo vyrobené  /* KOM/2011/0623 v konečnom znení - 2011/0267 (NLE) */

	DÔVODOVÁ SPRÁVAPriložený návrh rozhodnutia Rady sa týka potravín a krmiva, ktoré obsahujú geneticky modifikovanú kukuricu MIR604xGA21 (SYN-IR6Ø4-5xMON-ØØØ21-9), sú z nej zložené alebo vyrobené, v súvislosti s ktorými spoločnosť Syngenta Seeds S.A.S. predložila 31. októbra 2007 príslušnému orgánu Spojeného kráľovstva žiadosť o uvedenie na trh v zmysle nariadenia (ES) č. 1829/2003 o geneticky modifikovaných potravinách a krmivách.Priložený návrh sa vzťahuje aj na uvádzanie na trh iných produktov, ako sú potraviny a krmivo, ktoré obsahujú kukuricu MIR604xGA21 a sú z nej zložené, na účely rovnakého použitia ako akákoľvek iná kukurica, s výnimkou kultivácie.Európsky úrad pre bezpečnosť potravín vydal 18. mája 2010 priaznivé stanovisko v súlade s článkami 6 a 18 nariadenia (ES) č. 1829/2003. Úrad usúdil, že kukurica MIR604xGA21 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zdravie zvierat alebo na životné prostredie. Preto dospel k záveru, že uvádzanie výrobkov na trh, ktoré obsahujú kukuricu MIR604xGA21, sú z nej zložené alebo vyrobené, ako sa opisuje v žiadosti, pravdepodobne nebude mať v rámci plánovaného používania nepriaznivé účinky na zdravie ľudí, zvierat alebo na životné prostredie.Na základe uvedenej skutočnosti bol návrh rozhodnutia Komisie, ktorým sa povoľuje uvádzať na trh Únie produkty, ktoré obsahujú geneticky modifikovanú kukuricu MIR604xGA21, sú z nej zložené alebo vyrobené, 9. februára 2011 predložený Stálemu výboru pre potravinový reťazec a zdravie zvierat na hlasovanie. Výbor nevydal žiadne stanovisko: 13 členských štátov (180 hlasov) hlasovalo za prijatie, 12 členských štátov (109 hlasov) hlasovalo proti nemu a 2 členské štáty (56 hlasov) sa zdržali hlasovania.V dôsledku toho musí Komisia podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES predložiť Rade návrh opatrení, ktoré sa majú prijať, pričom Rada má tri mesiace na to, aby o ňom rozhodla kvalifikovanou väčšinou a informovala Parlament.2011/0267 (NLE)NávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MIR604xGA21 (SYN-IR6Ø4-5xMON-ØØØ21-9), sú z nej zložené alebo vyrobené(Iba francúzske znenie je autentické)(Text s významom pre EHP)RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Európskej komisie,keďže:1.  Dňa 31. októbra 2007 predložila spoločnosť Syngenta Seeds S.A.S. Europe v súlade s článkami 5 a 17 nariadenia (ES) č. 1829/2003 príslušnému orgánu Spojeného kráľovstva žiadosť o umiestnenie potravín, zložiek potravín a krmiva, ktoré obsahujú kukuricu MIR604xGA21, sú z nej zložené alebo vyrobené, na trh (ďalej len „žiadosť“).2.  Žiadosť sa vzťahuje aj na uvádzanie na trh iných produktov, ako sú potraviny a krmivo, ktoré obsahujú kukuricu MIR604xGA21 alebo sú z nej zložené, na účely rovnakého použitia ako akákoľvek iná kukurica, s výnimkou kultivácie. Preto v súlade s článkom 5 ods. 5 a článkom 17 ods. 5 nariadenia (ES) č.1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], ako aj informácie a závery z posúdenia rizika vykonaného v súlade so zásadami stanovenými v prílohe II k smernici 2001/18/ES. Zahŕňa takisto plán monitorovania účinkov na životné prostredie podľa prílohy VII k smernici 2001/18/ES.3.  Dňa 18. mája 2010 vydal Európsky úrad pre bezpečnosť potravín (ďalej len „EFSA“) priaznivé stanovisko v súlade s článkami 6 a 18 nariadenia (ES) č. 1829/2003. Úrad usúdil, že kukurica MIR604xGA21 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zdravie zvierat alebo na životné prostredie. Preto dospel k záveru, že uvádzanie výrobkov na trh, ktoré obsahujú kukuricu MIR604xGA21, sú z nej zložené alebo vyrobené, ako sa opisuje v žiadosti (ďalej len „produkty“), pravdepodobne nebude mať v rámci plánovaného používania nepriaznivé účinky na zdravie ľudí, zvierat alebo na životné prostredie[3].4.  EFSA vo svojom stanovisku zvážil všetky špecifické otázky a pripomienky, ktoré členské štáty vzniesli v rámci konzultácie s príslušnými vnútroštátnymi orgánmi podľa článku 6 ods. 4 a článku 18 ods. 4 uvedeného nariadenia.5.  EFSA vo svojom stanovisku takisto dospel k záveru, že plán monitorovania životného prostredia, ktorý predložil žiadateľ a ktorého súčasťou je plán všeobecného dohľadu, je v súlade s plánovaným použitím uvedených produktov.6.  Vzhľadom na uvedené skutočnosti by sa malo udeliť povolenie pre predmetné produkty.7.  Podľa nariadenia Komisie (ES) č. 65/2004 zo 14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy[4], by sa mal každému GMO prideliť jednoznačný identifikátor.8.  Podľa stanoviska EFSA sa zdá, že pre potraviny, zložky potravín a krmivo, ktoré obsahujú kukuricu MIR604xGA21, sú z nej zložené alebo vyrobené, sú potrebné len požiadavky špecifického označovania stanovené v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a produktov iných ako sú potraviny a krmivo, ktoré obsahujú GMO alebo sú z nich zložené, v prípade ktorých sa povolenie žiada, jasne uvedené, že dané produkty sa nesmú používať na kultiváciu.9.  V článku 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES[5], sa stanovujú požiadavky na označovanie produktov, ktoré obsahujú GMO alebo sú z nich zložené. Požiadavky na vysledovateľnosť produktov, ktoré obsahujú GMO alebo sú z nich zložené, sú stanovené v článku 4 odsekoch 1 až 5 a pre potraviny a krmivo vyrobené z GMO sú stanovené v článku 5 uvedeného nariadenia.10.  Držiteľ povolenia by mal predkladať výročné správy o implementácii a výsledkoch činností stanovených v pláne monitorovania účinkov na životné prostredie. Tieto výsledky by sa mali predkladať v súlade s rozhodnutím Komisie 2009/770/ES z 13. októbra 2009, ktorým sa zavádzajú štandardné formuláre na oznamovanie výsledkov monitorovania zámerného uvoľnenia do životného prostredia geneticky modifikovaných organizmov ako výrobkov alebo zložiek výrobkov na účel ich umiestňovania na trhu podľa smernice Európskeho parlamentu a Rady 2001/18/ES[6]. Stanovisko EFSA neoprávňuje na ukladanie špecifických podmienok alebo obmedzení vzťahujúcich sa na uvádzanie potravín a krmiva na trh a/alebo špecifických podmienok alebo obmedzení vzťahujúcich sa na ich používanie a manipulovanie s nimi vrátane požiadaviek monitorovania ich používania po uvedení na trh alebo osobitných podmienok ochrany špecifických ekosystémov/životného prostredia a/alebo zemepisných oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č. 1829/2003.11.  Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do Registra Spoločenstva pre geneticky modifikované potraviny a krmivo.12.  Toto rozhodnutie sa oznámi prostredníctvom Strediska pre výmenu informácií o biologickej bezpečnosti (Biosafety Clearing House) stranám Kartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) č. 1946/2003 z 15. júla 2003 o cezhraničnom pohybe geneticky modifikovaných organizmov[7].13.  So žiadateľom sa konzultovalo o opatreniach stanovených v tomto rozhodnutí.14.  Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1 Geneticky modifikovaný organizmus a jednoznačný identifikátorGeneticky modifikovanej kukurici ( Zea mays L .) MIR604xGA21 špecifikovanej v písm. b) prílohy k tomuto rozhodnutiu sa v súlade s nariadením (ES) č. 65/2004 prideľuje jednoznačný identifikátor SYN-IR6Ø4-5xMON-ØØØ21-9.Článok 2PovolenieNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami stanovenými v tomto rozhodnutí povoľujú tieto produkty:a) potraviny a zložky potravín, ktoré obsahujú kukuricu SYN-IR6Ø4-5xMON-ØØØ21-9, sú z nej zložené alebo vyrobené;b) krmivo, ktoré obsahuje kukuricu SYN-IR6Ø4-5xMON-ØØØ21-9, je z nej zložené alebo vyrobené;c) produkty iné ako potraviny a krmivo, ktoré obsahujú kukuricu SYN-IR6Ø4-5xMON-ØØØ21-9 alebo sú z nej zložené a sú určené na rovnaké použitia ako akákoľvek iná kukurica, s výnimkou kultivácie.Článok 3 Označovanie1. Na účely požiadaviek na označovanie stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2. Na označení produktov obsahujúcich kukuricu SYN-IR6Ø4-5xMON-ØØØ21-9 alebo produktov z nej zložených a v dokumentoch sprevádzajúcich tieto produkty uvedené v článku 2 písm. b) a c) sa uvádza „neurčené na kultiváciu“.Článok 4 Monitorovanie účinkov na životné prostredie1. Držiteľ povolenia zabezpečí zavedenie a implementáciu plánu monitorovania účinkov na životné prostredie podľa písm. h) prílohy.2. Držiteľ povolenia predkladá Komisii výročné správy o implementácii a výsledkoch činností stanovených v tomto pláne monitorovania v súlade s rozhodnutím 2009/770/ES.Článok 5Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do Registra Spoločenstva pre geneticky modifikované potraviny a krmivá.Článok 6Držiteľ povoleniaDržiteľom povolenia je spoločnosť Syngenta Seeds S.A.S. Francúzsko, zastupujúca spoločnosť Syngenta Crop Protection AG, Švajčiarsko.Článok 7PlatnosťToto rozhodnutie sa uplatňuje počas obdobia 10 rokov od dátumu jeho oznámenia.Článok 8AdresátToto rozhodnutie je určené spoločnosti Syngenta Seeds S.A.S., Chemin de l'Hobit 12-31790 Saint-Sauveur – Francúzsko.V BruseliZa RadupredsedaPRÍLOHAa) Žiadateľ a držiteľ povolenia:Názov : Syngenta Seeds S.A.SAdresa : Chemin de l'Hobit 12 –31790 Saint-Sauveur – FrancúzskoV mene spoločnosti Syngenta Crop Protection AG - Schwarzwaldallee 215 - CH 4058 Bazilej - Švajčiarskob) Označenie a špecifikácia produktov:(1) potraviny a zložky potravín, ktoré obsahujú kukuricu SYN-IR6Ø4-5xMON-ØØØ21-9, sú z nej zložené alebo vyrobené;(2) krmivo, ktoré obsahuje kukuricu SYN-IR6Ø4-5xMON-ØØØ21-9, je z nej zložené alebo vyrobené;(3) produkty iné ako potraviny a krmivo, ktoré obsahujú kukuricu SYN-IR6Ø4-5xMON-ØØØ21-9 alebo sú z nej zložené a sú určené na rovnaké použitia ako akákoľvek iná kukurica, s výnimkou kultivácie.Geneticky modifikovaná kukurica SYN-IR6Ø4-5xMON-ØØØ21-9 opísaná v žiadosti je získaná krížením kukurice obsahujúcej SYN-IR6Ø4-5 a MON-ØØØ21-9 a vyjadruje bielkovinu Cry3A, ktorá jej poskytuje ochranu proti určitým škodcom z radu Coleoptera, a bielkovinu mEPSPS, ktorá jej dodáva ochranu voči herbicídu glyfosat. V genetickom modifikačnom procese sa pri SYN-IR6Ø4-5 ako zvoliteľný marker použil gén pmi , ktorý umožňuje transformovaným kukuričným bunkám využívať manózu ako jediný zdroj uhlíka.c) Označovanie:(1) na účely osobitných požiadaviek na označovanie stanovených v článku 13 ods. 1 a článku 25 ods. 2 nariadenia (ES) č. 1829/2003, a v článku 4 ods. 6 nariadenia (ES) č. 1830/2003, je „názov organizmu“ „kukurica“;(2) Na označení produktov obsahujúcich kukuricu SYN-IR6Ø4-5xMON-ØØØ21-9 alebo produktov z nej zložených a v dokumentoch sprevádzajúcich tieto produkty uvedené v článku 2 písm. b) a c) tohto rozhodnutia sa uvádza „neurčené na kultiváciu“.d) Metóda detekcie:-  metódy na kvantitatívne stanovenie geneticky modifikovanej kukurice SYN-IR6Ø4-5 a MON-ØØØ21-9 založené na prípadovo špecifickej a v reálnom čase prebiehajúcej PCR overené na kukurici SYN-IR6Ø4-5xMON-ØØØ21-9;-  schválená pre osivá referenčným laboratóriom Európskej únie zriadeným v zmysle nariadenia (ES) č. 1829/2003 a uverejnená na stránke http://gmo-crl.jrc.ec.europa.eu/statusofdoss.htm;-  referenčný materiál: ERM®-BF423 (pre SYN-IR6Ø4-5) dostupný na internetovej stránke Spoločného výskumného centra (JRC) Európskej komisie, Inštitútu pre referenčné materiály a merania (IRMM) https://irmm.jrc.ec.europa.eu/rmcatalogue a AOCS 0407-A, AOCS 0407-B (pre MON-ØØØ21-9) dostupný prostredníctvom spoločnosti American Oil Chemists Society na stránke http://www.aocs.org/tech/crm.e) Jednoznačný identifikátor:SYN-IR6Ø4-5xMON-ØØØ21-9.f) Informácie požadované v zmysle prílohy II ku Kartagenskému protokolu o biologickej bezpečnosti k Dohovoru o biologickej diverzite:Stredisko pre výmenu informácií o biologickej bezpečnosti, záznam ID: pozri [ vyplní sa po oznámení ].g) Podmienky alebo obmedzenia týkajúce sa uvádzania týchto produktov na trh, ich používania alebo manipulácie s nimi:Nevyžadujú sa.h) Plán monitorovaniaPlán monitorovania účinkov na životné prostredie podľa prílohy VII k smernici 2001/18/ES[Odkaz: plán uverejnený na internete ]i) Požiadavky týkajúce sa monitorovania používania potravín určených na ľudskú spotrebu po ich uvedení na trhNevyžadujú sa.Poznámka: je možné, že odkazy na príslušné dokumenty bude potrebné priebežne upravovať. Tieto úpravy sa verejnosti sprístupnia formou aktualizácie Registra Spoločenstva pre geneticky modifikované potraviny a krmivo. [1] Ú. v. EÚ L 268, 18.10 2003, s. 1.[2] Ú. v. ES L 106, 17.4.2001, s. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2010-00832[4] Ú. v. EÚ L 10, 16.1.2004, s. 5.[5] Ú. v. EÚ L 268, 18.10.2003, s. 24.[6] Ú. v. EÚ L 275, 21.10.2009, s. 9.[7] Ú. v. EÚ L 287, 5.11.2003, s. 1.


Avis juridique important

|

52004PC0579

Návrh rozhodnutia Rady oprávňujúce Nemecko na zavedenie opatrenia odchyľujúceho sa od Článku 17 Šiestej smernice 77/388/EHS o harmonizácii zákonov členských štátov vzťahujúcich sa na dane z obratu (predložená Komisiou)  /* KOM/2004/0579 v konečnom znení */

Brusel, 2.09.2004KOM(2004) 579 v konečnom zneníNávrhROZHODNUTIA RADYoprávňujúce Nemecko na zavedenie opatrenia odchyľujúceho sa od Článku 17 Šiestej smernice 77/388/EHS o harmonizácii zákonov členských štátov vzťahujúcich sa na dane z obratu(predložená Komisiou)ODÔVODNENIEProstredníctvom listu, ktorý bol zaregistrovaný na generálnom sekretariáte Komisie dňa 22.03.2004, nemecké orgány v zmysle článku 27 smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia[1] (ďalej sa uvádza ako šiesta smernica) požiadali o oprávnenie ďalej uplatňovať osobitné opatrenie, ktoré Rada pôvodne povolila článkom 1 svojho rozhodnutia 2000/186/ES z 28. februára 2000.[2]V súlade s článkom 27 ods. 2 šiestej smernice, Komisia listom z 06.08.2004 ostatné členské štáty informovala o žiadosti vlády Nemecka a listom z 10.08.2004 Komisia Nemecku oznámila, že má k dispozícii všetky údaje, ktoré považuje na posúdenie žiadosti za nevyhnutné.Článok 1 rozhodnutia 2000/186/ES oprávňuje použitie opatrenia zameraného na úplné vyňatie výdavkov na tovary a služby z práva na odpočítanie DPH, ak sa menej ako 10% z týchto tovarov a služieb použije na podnikateľské účely.Podľa článku 3 tohto rozhodnutia, doba platnosti tohto oprávnenia skončila 31. decembra 2002. Tento článok tiež ustanovuje retroaktívne uplatňovanie tohto rozhodnutia. Na základe prebiehajúceho konania pred ESD bola platnosť oprávnenia rozhodnutím Rady 2003/554/ES z 13. mája 2003[3] iba predĺžená do 30. júna 2004 s cieľom posúdiť závery ESD v prípade ďalšieho predĺženia doby platnosti.Platnosť rozhodnutia 2000/186/ES z 28. februára 2000 bola v skutočnosti do istej miery spochybnená predbežným súdnym konaním C-17/01, v ktorom nemecký "Bundesfinanzhof" požiadal o predbežné rozhodnutie súdu vo veci platnosti postupu schválenia tohto rozhodnutia a platnosti retroaktívneho účinku článku 3 rozhodnutia 2000/186/ES. Súd svojím nedávnym rozsudkom z 29. apríla 2004 rozhodol, že zváženie postupu, ktorý predchádzal schváleniu rozhodnutia Rady 2000/186/ES z 28. februára 2000 nepreukázalo žiadne nezrovnalosti, ktoré by ovplyvnili platnosť tohto rozhodnutia. Súd tiež rozhodol, že článok 3 rozhodnutia 2000/186/ES je neplatný iba vtedy, ak stanoví, že oprávnenie poskytnuté Radou Európskej únie Spolkovej republike Nemecko bude mať retroaktívny účinok s dátumom od 1. apríla 1999.Nemecko v súčasnosti požaduje oprávnenie ďalej uplatňovať opatrenie ustanovené v článku 1 rozhodnutia. Komisia už vo svojom návrhu[4], ktorý predchádzal rozhodnutiu 2000/186/EHS, uviedla, že predmetné opatrenie je v súlade s článkom 27 šiestej smernice týkajúcej sa DPH a najmä, že odchýlka je opodstatnená potrebou zjednodušiť systém účtovania DPH; ovplyvňuje výšku dane splatnej pri končenej spotrebe iba v zanedbateľnej miere. V uvedenom rozhodnutí súd platnosť článku 1 rozhodnutia 2000/186/EHS nespochybnil. Z tohto dôvodu by sa odchýlka mala udeliť.Otázka platnosti retroaktívneho účinku stanovená v článku 3 rozhodnutia nebude mať v budúcnosti vplyv na predĺženie doby platnosti tohto opatrenia, ktoré ustanovuje článok 1.Doba platnosti tohto rozhodnutia by sa preto mala predĺžiť do 31. decembra 2009. NávrhROZHODNUTIA RADYoprávňujúce Nemecko na zavedenie opatrenia odchyľujúceho sa od Článku 17 Šiestej smernice 77/388/EHS o harmonizácii zákonov členských štátov vzťahujúcich sa na dane z obratuRADA EURÓPSKEJ ÚNIE,So zreteľom na zmluvu o založení Európskeho spoločenstva,So zreteľom na šiestu smernicu Rady 77/388/EHS zo 17. mája 1977 o harmonizácii zákonov členských štátov vzťahujúcich sa na dane z obratu - Spoločný systém dane z pridanej hodnoty: jednotný základ stanovenia (1), a zvlášť jeho Článok 27 (1),So zreteľom na návrh Komisie[5],Keďže:(1) Liste prijatom Generálnym sekretariátom Komisie dňa 22/03.2004, nemecké úrady žiadajú oprávnenie pokračovať v používaní odchýlky, ktorá im bola udelená v článku 1 Rozhodnutia Rady 2000/186/EHS (3)(2) Ostatné členské štáty boli o tejto požiadavke informované dňa 06.08.2004,(3) Opatrenie umožňujúce odchýlku je zamerané na úplné vyňatie výdavkov na tovary a služby z práva odpočtu DPH, keď sú tovary a služby použité z viac ako 90 % na súkromné účely daňovníka alebo jeho zamestnancov, alebo na iné účely nesúvisiace s podnikaním. Toto opatrenie je odchýlkou od Článku 17 smernice 77/388/EHS, podľa úpravy v Článku 28f tejto smernice a je odôvodnené potrebou zjednodušiť postupy zdaňovania DPH, ovplyvňuje výšku dane splatnej pri konečnej spotrebe iba v zanedbateľnej miere.(4) Oprávnenie vypršalo 30. júna 2004[6], pričom legislatívna situácia a fakty odôvodňujúce použitie zjednodušujúceho opatrenia v tejto otázke sa nezmenili a stále pretrvávajú.(5) Vo svojom nedávnom rozhodnutí z 29. apríla 2004 v prípade C-17/01 súd rozhodol,že zváženie postupov pred prijatím Rozhodnutia Rady 2000/186/EHS z 28. februára 2000 neodhalilo na žiadne nezrovnalosti, ktoré by ovplyvnili platnosť tohto rozhodnutia, platnosť nového oprávnenia by sa mala predĺžiť do 31. decembra 2009.(6) Odchýlka nebude negatívne ovplyvňovať vlastné zdroje Spoločenstva z DPH,PRIJALA TOTO ROZHODNUTIE:Článok 1V prípade odchýlky od Článku 17(2) smernice 77/388/EHS je Nemecko oprávnené vyňať výdavky na tovary a služby z práva odpočtu DPH, keď predmetné tovary a služby sú použité z viac ako 90 % na súkromné účely daňovníka,alebo jeho zamestnancov, alebo všeobecnejšie na účely nesúvisiace s podnikaním.Článok 2Toto rozhodnutie sa bude uplatňovať do 31. decembra 2009.Článok 3Toto rozhodnutie sa týka Spolkovej republiky Nemecko.Vyhotovené v Bruseli,Za RaduPredseda-----------------------[1] Ú. v. EÚ L 145, 13.6.1977, s. 1. Smernica naposledy zmenená a doplnená smernicou 2004/7/ES (Ú. v. EÚ L 27, 30.1.2004, s. 44).[2] Ú. v. EÚ L 59, 4.3.2000, s. 12.[3] Rozhodnutie Rady 2003/354/ES z 13. mája 2003, Ú. v EÚ [L 123], [17.5.2003, s. [47].[4] KOM(1999) 690 konečná verzia.[5] Ú.v. EÚ C [...] [...], s.[...][6] Rozhodnutie Rady 2003/354/ES z 13. mája 2003, Ú. v EÚ [L 123], [17.5.2003, s. [47].